ഹേയ്! നീ ആരാണ്?
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
സൂചനയില്ലാ കടങ്കഥകൾക്കുത്തരം കാലം പറയുമോ?
ആഴമേറും ഭീതിദമൗനം ആരവമായലയടിക്കുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
ആ നിഗൂഢതകൾ
കപടദുഃഖങ്ങൾ യാഥാർത്ഥ്യമാക്കുന്നവ
എന്നെങ്കിലും ശിഥിലമാക്കപ്പെടുമോ?
ഇൻസ്പെക്ടർ ഋഷി
നിങ്ങൾ രണ്ടാളും ഇവിടെ നിൽക്കൂ, ഓക്കേ?
- സർ, ഈ ആണി ഒരു തെളിവാണ്. - ശരി മാഡം.
ശരി, അവൾ എഴുന്നേൽക്കുമ്പോൾ ഈ നമ്പരിൽ എന്നെ വിളിക്കാൻ പറയണം.
സർ, ഞാൻ ആശുപത്രി ഇൻ-ചാർജ്ജുമായി സംസാരിച്ചു. ആ ഗർഭിണിയുടെ നില ഗുരുതരമാണ്.
അവൾ ഇപ്പോൾ മൊഴി നൽകാനുള്ള അവസ്ഥയിലല്ല.
അവളുടെ പേര് സംഗീതയെന്നാണ് സർ.
ഇന്നലെ അവൾ അനന്തിരവൾക്കൊപ്പം ടൗണിലെ ആശുപത്രിയിൽ
ഒരു ചെക്കപ്പിനു പോയി, വൈകിയാണ് തിരികെവന്നത്.
ആ സമയത്ത് അവളുടെ ഭർത്താവ് ഏകാംബരം വീട്ടിൽത്തന്നെ ഉണ്ടായിരുന്നു.
അവളുടെ അനന്തിരവളുടെ പേര് ധനം എന്നാണ്.
ഞാനവളോട് സംസാരിച്ചു.
അവൾ രാവിലെയാണ് ഇവിടെ വന്നത്. വാതിൽ പൂട്ടിയിരിക്കുകയായിരുന്നു.
ധനം ഫോൺ വിളിക്കാൻ ശ്രമിച്ചു, ആരും എടുത്തില്ല.
പിന്നെ... അവൾ ഈ ജനാലയിൽക്കൂടി നോക്കി.
സംഗീത ബോധരഹിതയായി നിലത്തുകിടക്കുന്നത് അവൾ കണ്ടു.
അതിന് ശേഷം ബന്ധുക്കരെല്ലാം ചേർന്ന്,
കതക് പൊളിച്ച് അകത്ത് വന്ന് സംഗീതയെ ഉണർത്തുന്നു.
അവർ ഏതോ ചിത്തഭ്രമം പിടിച്ച പോലെ, ഏതാണ്ടിങ്ങനെ പറഞ്ഞു,
രച്ചി അവളെ ഓടിച്ചെന്നും ഗർഭസ്ഥശിശുവിനെ തട്ടിയെടുക്കാൻ ശ്രമിച്ചെന്നും,
എന്നാൽ പകരം അവളുടെ ഭർത്താവിനെ കൊണ്ടുപോയെന്നും.
അതുകൊണ്ടാണ് ലോക്കൽ പോലീസ് ഇത് നമ്മളെ അറിയിച്ചത്.
ഈ സംഭവത്തിന് നമ്മുടെ കേസുമായി ബന്ധമുണ്ടായിരിക്കാം എന്നവർ സംശയിക്കുന്നു.
വാതിൽ അകത്തുനിന്ന് പൂട്ടിയിരിക്കുകയായിരുന്നു.
ആ ഉലക്ക കൊണ്ട് വാതിൽ തകർത്താണ് സംഗീത മുറിയിൽ കയറിയത്.
അവളെ പിന്തുടർന്നു വന്നവർ...
ഓടിളക്കി ആ വിടവിലൂടെ താഴേക്കിറങ്ങി,
പിന്നീടവളുടെ ഭർത്താവിനെ അതേ വിടവിലൂടെ
തട്ടിക്കൊണ്ടുപോയി എന്നതിന് തീരെ സാദ്ധ്യതയില്ല.
അത്രയും സമയം ഇല്ലായിരുന്നു.
സംഗീതയെ ഭയപ്പെടുത്തിയത് ശ്രദ്ധ തിരിക്കാനാനുള്ള തന്ത്രമായിരുന്നു.
അവരുടെ ശരിയായ ലക്ഷ്യം ഏകാംബരമായിരുന്നു.
സംഗീത വീട്ടിൽ വരുന്നതിനു മുമ്പുതന്നെ തട്ടിക്കൊണ്ടുപോയവർ മുറിയിലുണ്ടായിരുന്നു.
തൽക്കാലം, ഇതൊരു തട്ടിക്കൊണ്ടുപോകലാണ്.
ഏകാംബരം ജീവിച്ചിരുപ്പുണ്ടാവണം.
അയാൾക്ക് എന്തെങ്കിലും സംഭവിക്കുന്നതിനു മുമ്പ് നമുക്കയാളെ കണ്ടെത്തണം.
പോലീസ് നായകൾ എത്തിയോ?
ഹേയ് ചാർളീ. ശാന്തനാകൂ.
ഹേയ് മുത്തൂ. ഇരിക്കെടാ.
ഹേയ്!
- മുത്തൂ ഇരിക്ക്. - ഹേയ് ചാർളീ, ശാന്തനാകൂ.
ഇവർക്കെന്തുപറ്റി?
- ഇവരെന്താണ് ഇങ്ങനെ കുരയ്ക്കുന്നത്? - എനിക്കറിയില്ല സർ.
ഇവർ സാധാരണയായി ഇങ്ങനെ പെരുമാറാറില്ല.
ചാർളീ ശാന്തനാകൂ.
ഹേയ്.
ക്ഷമിക്കണം, ആശുപത്രിയിൽ അറ്റകുറ്റപ്പണി നടന്നുകൊണ്ടിരിക്കുകയാണ്.
വിഷമിക്കേണ്ട.
കറൻ്റ് അധികം താമസിയാതെ വരുമെന്ന് അവർ പറഞ്ഞു.
അത് സാരമില്ല.
നിങ്ങളുടെ ആദ്യ നിരീക്ഷണങ്ങൾ എനിക്കറിയണമായിരുന്നു.
- അതിനാലാണ് ഞാൻ ഓടോപ്സിക്ക് മുമ്പ് വന്നത്. - തീർച്ചയായും.
ജഡത്തിൻ്റെ തൊലിയിൽ നിരവധി നേരിയ ഉരഞ്ഞ പാടുകളുണ്ട്.
ആൻ്റിമോർട്ടം.
ഇവ ഇയാളുടെ മരണത്തിന് മുമ്പ് സംഭവിച്ചതാണ്.
അയാളെ തട്ടിക്കൊണ്ടു പോയതിനാൽ.
അവർ മേൽക്കൂര പൊളിച്ച് ഇറങ്ങി,
ഇയാളെ ആ വിടവിൽക്കൂടി തട്ടിക്കൊണ്ടുപോയി.
സത്യമാണോ?
ശരീരത്തിൻ്റെ മരവിപ്പും കൈകാലുകളുടെ സ്ഥാനവും പരിഗണിക്കുമ്പോൾ,
മുമ്പത്തെ ഇര റോബർട്ടിൻ്റേതിന് തീർത്തും സമാനമാണ്.
അത് നിങ്ങളുടെ ഫോണാണോ ഡോക്ടർ?
അല്ല. ഞാൻ ഫോൺ കൊണ്ടുവന്നില്ല. അത് ഓഫീസ് മുറിയിലാണ്.
പിന്നെ ആ ശബ്ദം എവിടുന്ന് വരുന്നു?
ഇയാൾ മരിച്ചോ അതോ ജീവനുണ്ടോ എന്ന് പരിശോധിച്ചില്ലേ?
- നിങ്ങൾ അങ്ങനെത്തന്നെ കൊണ്ടുപോന്നോ? - ഞങ്ങൾ പൾസ് നോക്കിയതാണ്.
ഫോറൻസിക് ടീമിൻ്റെ റിപോർട്ട് കിട്ടിയതിന് ശേഷമാണ് ജഡം അവിടുന്ന് മാറ്റിയത്.
പൾസ് ഇല്ല.
പക്ഷേ അയാളുടെ തൊണ്ടയ്ക്കുള്ളിൽ എന്തോ ഉണ്ട്.
അത് അനങ്ങുന്നുണ്ട്.
ഈ പച്ച പ്രാണിയെ നോക്കൂ. എന്തൊരു ഭംഗി.
ഒരു ചെറിയ കുഴൽ പോലുള്ള രൂപം.
എന്തൊരു സുന്ദരമായ സൃഷ്ടി.
ഇവ ജനിതകപരമായി ഈർക്കിൽ പ്രാണികൾ എന്നറിയപ്പെടുന്നു.
ഇവ പച്ചക്കുതിരയുടെ വർഗ്ഗമാണ്.
എല്ലാ പ്രാണികളിലും വച്ച്, ഇവയാണ് ലോകത്തിലെ ഏറ്റവും മികച്ച പട്ട് ഉത്പാദിപ്പിക്കുന്നത്.
ഞാൻ ഈ പ്രാണികളെപ്പറ്റിയുള്ള ഒരു കൗതുകകരമായ വസ്തുത പറയട്ടേ?
ചിലന്തികൾ അവയുടെ വയറ്റിൽ നിന്നാണ് പട്ട് ഉത്പാദിപ്പിക്കുന്നത്.
പട്ടുനൂൽപ്പുഴുക്കൾ അവയുടെ ഉമിനീരിൽ നിന്ന് പട്ട് ഉത്പാദിപ്പിക്കുന്നു.
എന്നാൽ, ഈ വെബ് സ്പിന്നർമാർ അവയുടെ മുൻ കാലുകളിലുള്ള
പ്രത്യേക ടാർസൽ ഗ്രന്ഥികളിൽ നിന്നാണ്. പട്ട് ഉത്പാദിപ്പിക്കുന്നത്.
ഇത് നോക്കൂ.
അവ ഓരോ കാലടി വയ്ക്കുമ്പോഴും,
നൂറുകണക്കിന് പട്ടുനൂലിഴകൾ സ്രവിക്കപ്പെടുന്നു.
അതിനാൽ ഇവയുടെ നടത്തം നോക്കിയിരിക്കാൻ നല്ല രസമാണ്.
അറിയാതെപോലും അവ ആ പട്ടു ഗ്രന്ഥികളിൽ കാലുകൾ തൊടീക്കാൻ ആഗ്രഹിക്കുന്നില്ല.
അതുകാരണം അവ വളരെ ശ്രദ്ധിച്ചാണ് നടക്കുന്നത്.
അതുകൊണ്ടാണവ മുന്നോട്ടു നടക്കുന്നതിനു പകരം പിന്നോട്ടു നടക്കുന്നത്.
ഇടപെടുന്നതിൽ ക്ഷമിക്കണം.
ഈ പ്രത്യേക ഇരകളുടെ മൃതദേഹങ്ങളെ, എന്തിനാണ് പ്രാണികൾ ലക്ഷ്യമിടുന്നതെന്ന് പറയാമോ?
തീർച്ചയായും.
ആദ്യം ഇവയുടെ സ്വഭാവം പരിശോധിക്കണം, എന്നിട്ട് ചില പരീക്ഷണങ്ങൾ നടത്തണം.
അപ്പോൾ മാത്രമേ എനിക്ക് ഉത്തരം നൽകാൻ കഴിയൂ.
ദയവായി രണ്ടാഴ്ച സമയം നൽകൂ. ഞാൻ വിശദമായ റിപ്പോർട്ട് തരാം.
ഞങ്ങൾക്ക് അത്രയ്ക്ക് സമയമില്ല ഡോക്ടർ. ഇവിടെ ജീവനുകൾ അപകടത്തിലാണ്.
ദയവായി എനിക്കൊരു കാര്യം പറഞ്ഞുതരൂ.
ഈ പ്രാണികളെ ഇരകളിൽ കൂട് കെട്ടുന്നതിന് പരിശീലിപ്പിക്കാനാകുമോ?
പക്ഷിമൃഗാദികളെപ്പോലെ പ്രാണികളെ പരിശീലിപ്പിക്കുന്നത്
അത്ര എളുപ്പമല്ല.
ഞങ്ങൾക്കറിയാം ഡോക്ടർ.
ഞാൻ പ്രസിദ്ധ എൻ്റമോളജിസ്റ്റ് സ്റ്റീവൻ കുച്ചറിൻ്റെ പുസ്തകങ്ങൾ വായിച്ചിട്ടുണ്ട്.
വെട്ടുക്കിളികളെയും ചിത്രശലഭങ്ങളെയും ചിലന്തികളെയും അദ്ദേഹം സിനിമയിൽ ഉപയോഗിച്ചു.
ജുറാസിക് പാർക്ക്, സ്പൈഡർ മാൻ, അരക്കനോഫോബിയ തുടങ്ങിയ ഹോളിവുഡ് സിനിമകളിൽ അഭിനയിക്കാൻ
അദ്ദേഹം പല രീതിയിൽ പ്രാണികളെ പരിശീലിപ്പിച്ചു.
അടച്ചുപൂട്ടിയ, നിയന്ത്രിത പരിതസ്ഥിതിയിൽ,
വെളിച്ചം, അഗ്നി, കാറ്റ് എന്നിവ ഉപയോഗിച്ച്,
നമുക്ക് പ്രാണികളെ ഒരു പ്രത്യേക ദിശയിലേക്ക് പറക്കാനോ നടക്കാനോ പരിശീലിപ്പിക്കാനാകും.
എന്നാലും അവയെ തുറന്ന ഇടത്ത് വലകെട്ടുന്നതുപോലെയുള്ള
സങ്കീർണ്ണങ്ങളായ പ്രവൃത്തികൾ ചെയ്യിപ്പിക്കുന്നത് അപ്രായോഗികമാണ്.
അതിന് യതൊരു സാദ്ധ്യതയുമില്ല.
ഹേയ് അയ്യനാർ, എന്താ പ്രശ്നം?
എന്താ മൗനമായിരിക്കുന്നത്?
ഇവിടെ നടക്കുന്നതെല്ലാം ദുരൂഹവും അമാനുഷികവുമായി തോന്നുന്നു.
എന്താടോ ഇത്.
ഡി.എസ്.പി സ്റ്റേഷനിലേക്ക് വരുന്നു. നമുക്കു പോകാം.
ഇത് ഒരാൾ ചെയ്യുന്ന പണിയല്ല സർ.
നമ്മൾ ഒരുപക്ഷേ കണ്ടെത്താൻ ശ്രമിക്കുന്നത് ഒരുസംഘം കുറ്റവാളികളെയാവാം.
അവർ തികഞ്ഞ ബുദ്ധിമാന്മാരും, കണക്കുകൂട്ടി ചിട്ടയോടെ പ്രവർത്തിക്കുന്നവരുമാണ്.
സംഭവസ്ഥലത്ത് ഒരു തെളിവും അവശേഷിപ്പിക്കാതെ ഇരിക്കാൻ അവർ വളരെ ശ്രദ്ധിക്കുന്നു.
അവർ നമ്മുടെ ശ്രദ്ധ പിടിച്ചുപറ്റാൻ മനഃപൂർവം ചില വസ്തുക്കൾ ഉപേക്ഷിച്ചു.
എന്താണ് ലക്ഷ്യം?
ലക്ഷ്യം ഇതുവരെ വ്യക്തമല്ല.
പക്ഷേ ഇവയൊന്നും സാധാരണ കൊലപാതകങ്ങളല്ല.
ഇരകളെ തെരഞ്ഞെടുക്കുന്നതിൽ എന്തോ കാരണമുണ്ടാകണം.
മരിച്ചു പോയ മൂന്ന് പേരും പരസ്പരം അറിയാവുന്നവരാണോ എന്നും
ഒപ്പം മറ്റെന്തെങ്കിലും സമാനതകളും ഉണ്ടോ എന്ന് ഞങ്ങൾ അന്വേഷിക്കുകയാണ്.
പക്ഷേ ഋഷി,
ഈ മൂന്നു കൊലകളും ഒരേ സംഘമാണ് ചെയ്തത് എന്ന് നിങ്ങൾക്ക് എങ്ങനെ ഉറപ്പിക്കാനാകും?
ആദ്യ ഇരയായ ബാല മരിച്ചത്
അപകടത്തിലുണ്ടായ മുറിവുകൾ മൂലമാണ്.
മറ്റുരണ്ടുപേരും മരിച്ചത് ഹൃദയസ്തംഭനം മൂലമാണ്.
മരണകാരണം വ്യത്യസ്തമാണ്.
അതേ, പ്രവർത്തനരീതി വ്യത്യസ്തമാണ്.
അവരുടെ പ്രവർത്തനമുദ്ര നോക്കൂ.
വല, മഞ്ഞ അരളിപ്പൂക്കൾ, ജഡങ്ങളുടെ അവസ്ഥ.
ഇവ മൂന്നു കേസുകളിലും സമാനമാണ്.
കൊലയാളി ഒരിക്കലും ജഡം കുറ്റിക്കാട്ടിലോ
മറ്റു സ്ഥലങ്ങളിലോ ഒളിപ്പിച്ചില്ല.
ഇരകളെ കണ്ടെത്തണം എന്നവർ ആഗ്രഹിക്കുന്നു.
അവർക്ക് ആരുടെയോ ശ്രദ്ധ പിടിച്ചുപറ്റണമായിരുന്നു.
ഈ സംഘത്തിൽ ഒരാളാണ് വനരച്ചിയായി വേഷം കെട്ടുന്നത്.
സാക്ഷികളുണ്ടെങ്കിൽ അവരെ ഭയപ്പെടുത്തുകയോ ശ്രദ്ധതിരിക്കുകയോ ആവാം അവരുടെ ലക്ഷ്യം.
അതിലും കൂടുതൽ എന്തോ ഇതിലുണ്ടെന്നാണ് എനിക്ക് തോന്നുന്നത്.
ഇവയെല്ലാം നോക്കുമ്പോൾ, ഈ കൊലയാളികൾ
നമ്മോട് എന്തോ പറയാൻ ശ്രമിക്കുന്നു എന്നാണ് എനിക്ക് തോന്നുന്നത്.
നിനക്കീ പാവയെ വേണോ?
എടുത്തോളൂ.
ജയാ, വാ നമുക്ക് പോകാം. നിനക്ക് ആവശ്യത്തിന് പാവകളുണ്ട്, വാ.
ഷോപ്പിംഗ് ഇപ്പോഴാണ് കഴിഞ്ഞത്. ഞാൻ പത്തു മിനിറ്റിൽ എത്താം.
ജഗനോ? അവൻ വീട്ടിൽത്തന്നെയുണ്ട്.
പാഴ്സൽ വാങ്ങാൻ ഞാൻ അവനോട് പറയാം.
ജയാ!
ഈ അസമയത്ത് നീ അവിടെ എന്തു ചെയ്യുന്നു? അകത്ത് വാ!
ജയാ, ആ കാടിനടുത്തേക്ക് പോകരുതെന്ന് നിന്നോട് എത്രതവണ പറഞ്ഞിട്ടുണ്ട്?
നീ കേൾക്കില്ലേ? ഇന്നലെയാ ഞാനവിടെ ഒരു തേളിനെ കണ്ടത്.
ഇപ്പോത്തന്നെ അകത്തുകയറൂ!
ജയാ?
- ജയയെ അകത്തുവന്നോ? - ഞാനവളെ കണ്ടില്ല മാഡം.
അവൾ അവിടെയുണ്ടോ എന്ന് പോയി നോക്കൂ.
ജയാ!
ഈ കുട്ടി വിളിച്ചാൽ വിളി കേൾക്കുകയേയില്ല.
ഹേയ് ജയാ! അഹങ്കാരിപ്പെണ്ണേ!
നീ എവിടെയാ?
ഞാൻ വിളിക്കുന്നത് കേൾക്കുന്നില്ലേ?
ജയാ? ഇത് നിൻ്റെ ഡാഡിയുടെ കുഴപ്പമാണ്.
അദ്ദേഹം പെണ്ണിനെ അങ്ങേയറ്റം ലാളിച്ച് വഷളാക്കി.
ഹേയ് ജഗൻ!
- എന്താ അമ്മേ? - അവൻ്റെ ഒരു ഇയർഫോൺ!
- നീ ജയയെ കണ്ടോ? - ഇല്ല.
- ചേട്ടാ, ജയ താഴേക്ക് വന്നോ? - ഇല്ല, വന്നില്ല.
എൻ്റെ ദൈവമേ. ഞാനിവളെ എവിടെപ്പോയി അന്വേഷിക്കും?
- ആണോ? അപ്പോ ഞാനെന്തു ചെയ്യണം? - ഹേയ് ജയാ!
ഞാൻ എത്രനേരമായി നിന്നെ വിളിക്കുന്നു? എന്താ വിളി കേൾക്കാത്തത്?
നീ എന്തു ചെയ്യുകയായിരുന്നു?
നീ ആരോടാ സംസാരിച്ചത്?
- ആരുമില്ല അമ്മേ. - ശരി. ദൈവത്തിനു നന്ദി.
അതേയ്.
ഒന്ന് എഴുന്നേൽക്ക്.
ഒന്ന് എഴുന്നേറ്റേ!
നിനക്കെന്തുവേണം? പാതിരാത്രിക്ക് എന്നെ വിളിച്ച് എഴുന്നേൽപ്പിക്കാൻ?
ഹാളിൽ എന്തോ വിചിത്രമായ ഒച്ച കേൾക്കുന്നു.
അതെന്താണെന്ന് ഒന്നുപോയി നോക്കൂ. എഴുന്നേൽക്കൂ.
ജഗൻ വെള്ളം കുടിക്കാൻ ഫ്രിഡ്ജ് തുറന്നുകാണും. നീ കിടക്ക്.
എനിക്ക് ആ ശബ്ദം മനസ്സിലാകില്ല എന്നാണോ?
ഈ ശബ്ദം വ്യത്യാസമുണ്ട്.
ഒരു മൃഗം ഓരിയിടും പോലെ. വല്ല കുറുക്കനോ മറ്റോ ആവും.
നിങ്ങളൊന്ന് എഴുന്നേറ്റ് നോക്കൂ. ഒന്ന് എഴുന്നേൽക്കൂ.
ഒന്നുമില്ലെങ്കിൽ, ഞാൻ കാണിച്ചുതരാം.
കണ്ടോ? ഒന്നുമില്ല.
നീ വല്ല ദുഃസ്വപ്നവും കണ്ടതാകും.
ലൈറ്റിട്ട് നന്നായി ഒന്നു നോക്കൂ.
ചിലപ്പോൾ ഇരുട്ടിൽ എന്തെങ്കിലും ഒളിച്ചിരുപ്പുണ്ടാകും.
- ഒന്നുപോയി നോക്കൂ. - എന്തിനാ എന്നോടിത് ചെയ്യുന്നത്!
എന്താ അത്? നിങ്ങൾ എന്താ നോക്കുന്നത്?
- ഇതെങ്ങനെ പിള്ളേരുടെ മുറിയിൽ വന്നു? - എനിക്കറിയില്ല.
ജയയ്ക്ക് എവിടുന്നെങ്കിലും കിട്ടിയതാവും.
ഇത് കണ്ടിട്ട് നിനക്ക് പിള്ളേരുടെ കളിപ്പാട്ടമാണെന്ന് തോന്നുന്നോ?
ആരോ നമുക്ക് കൂടോത്രം ചെയ്ത് വച്ചിരിക്കുന്നു.
- എൻ്റെ ദൈവമേ. - ഞാനിത് ഇപ്പോ കത്തിച്ചു കളയും.
വേണ്ട. നമുക്ക് എന്തെങ്കിലും ദോഷം വന്നാലോ?
നമുക്ക് ഗ്രാമത്തിലെ പൂജാരിയോട് ചോദിച്ചിട്ട് എന്തെങ്കിലും ചെയ്യാമെന്നേ.
പൂജാരി വരുന്നവരെ കാത്തിരുന്ന് ഞാൻ രക്തം ഛർദ്ദിച്ച് ചാകണോ?
നിങ്ങളെന്താ ഇങ്ങനെയൊക്കെ സംസാരിക്കുന്നത്?
അരുൾമേഘം സിദ്ധ ക്ലിനിക്
- സിവബാലൻ അല്ലേ? ഡോക്ടർ വിളിക്കുന്നു. - ശരി മാഡം.
ഞാൻ കുറിച്ചുതന്ന മരുന്നുകളും, പറഞ്ഞ ഭക്ഷണവും ദിവസവും തുടരണം.
- രണ്ടാഴ്ച കഴിഞ്ഞ് വന്നുകാണണം, കേട്ടോ? - ശരി ഡോക്ടർ.
- മുല്ലൈ! - എന്താ ഡോക്ടർ?
നീ എൻ്റെ അപ്പോയിൻ്റ് മെൻ്റുകൾ മാറ്റിയോ?
ചെയ്തു. എല്ലാം അടുത്തയാഴ്ചത്തേക്ക് മാറ്റി.
- എൻ്റെ ഫ്ലൈറ്റ് എപ്പോഴാണ്? - 4.30-ന് ഡോക്ടർ.
ബോർഡിംഗ് പാസിൻ്റെ കോപ്പി ഞാൻ നിങ്ങളുടെ മേശപ്പുറത്ത് വച്ചിട്ടുണ്ട്.
- എന്നാൽ, ഞാൻ ഇറങ്ങിയേക്കാം. - ശരി ഡോക്ടർ.
അച്ഛാ, നിങ്ങൾ വെളിയിൽ പോവുകയാണോ?
ഡോക്ടർ മധുരയിൽ ഒരു കോൺഫറൻസിനു പോകുന്നു.
എപ്പോൾ തിരിച്ചുവരും അച്ഛാ?
രണ്ടുദിവസത്തിനകം വരുമെന്ന് പറഞ്ഞു.
അദ്ദേഹം ഇല്ലാത്തപ്പോൾ ക്ലിനിക്ക് ഞങ്ങളോട് നോക്കണം എന്നു പറഞ്ഞു.
നിങ്ങളെന്തിനാ വന്നത്?
പിന്നെ ഞാൻ എങ്ങനെ നിന്നോട് സംസാരിക്കും?
ഞാൻ വിളിച്ചാൽ നീ ഫോണെടുക്കില്ല, എൻ്റെ മെസ്സേജിന് മറുപടിയില്ല.
- ഇനി സംസാരിക്കാൻ ഒന്നുമില്ല. - യമുനാ പ്ലീസ്.
- ദയവായി ഞാൻ പറയുന്നത് കേൾക്കൂ. - ആവശ്യമില്ല.
നിങ്ങളുടെ മാതാപിതാക്കൾ എന്നെ വീട്ടിൽ നിന്ന് ഇറക്കി വിട്ട നിമിഷം,
- നമ്മുടെ ബന്ധം കഴിഞ്ഞു. - അവർ നിന്നെ ഇറക്കിവിട്ടില്ല.
ദയവായി മനസ്സിലാക്കൂ.
- എൻ്റെ അച്ഛനും അമ്മയും പഴയ ആളുകളാണ്. - നിങ്ങളും അങ്ങനല്ലേ?
നിങ്ങളുടെ മുത്തശ്ശിമരിച്ചത് എൻ്റെ ജാതകദോഷം കൊണ്ടാണെന്ന് നിങ്ങളും കരുതുന്നില്ലേ?
ഞാൻ നിങ്ങളെ വിശ്വസിച്ച് നിങ്ങളുടെ കൂടെ ഒളിച്ചോടി.
പക്ഷേ നിങ്ങൾ എന്താണ് ചെയ്തത്?
അച്ഛൻ്റെയും അമ്മയുടെയും വാക്കുകേട്ട് എന്നെ ഉപേക്ഷിച്ചു.
എനിക്ക് അച്ഛനോടും അമ്മയോടും സംസാരിക്കാൻ കുറച്ച് സമയം തരൂ യമുനാ.
ഇല്ല!
നിങ്ങളന്ന് എന്നെ പിന്തുണയ്ക്കണമായിരുന്നു.
"അവളെൻ്റെ ഭാര്യയാണ്. എൻ്റെകൂടെ താമസിക്കും!" എന്ന് പറയണമായിരുന്നു.
നിങ്ങൾ ഒന്നും പറഞ്ഞില്ല.
തിരിച്ചുവന്നപ്പോൾ അച്ഛൻ്റെ മുഖത്തു നോക്കാൻ എത്ര നാണക്കേടായിരുന്നു എന്നറിയാമോ?
ഞാനൊരു അമ്മയില്ലാത്ത കുട്ടിയായതുകൊണ്ട് മാത്രമാണ് അദ്ദേഹമെന്നെ സ്വീകരിച്ചത്.
പക്ഷേ അന്നുമുതൽ അദ്ദേഹം എന്നോട് ഒരക്ഷരം മിണ്ടിയിട്ടില്ല.
നിൻ്റെ ജാതകം മാത്രമാണ് ഇതിൽ പ്രശ്നം.
ഞാനിത് പൂജാരിയോട് സംസാരിച്ചുകഴിഞ്ഞു.
- ഒരു പ്രായശ്ചിത്തം ചെയ്താൽ-- - ഞാൻ യാചിക്കാം.
എന്നെ വെറുതെ വിടൂ.
മരണം വരെ ഞാനൊരു ദോഷമുള്ള പെണ്ണായി ജീവിച്ചോളാം.
ദയവായി പോകൂ.
എനിക്കിനി നിങ്ങളെ കാണേണ്ട.
യമുനാ!
രണ്ടാം വർഷത്തിൽ നമ്മൾ സിനിമകാണാൻ ഒളിച്ചുപോയത് ഓർമ്മയുണ്ടോ?
ഉണ്ട്, ഞാൻ ഓർക്കുന്നു.
നിൻ്റെ അച്ഛനിൽ നിന്ന് രക്ഷപ്പെടാൻ നമുക്ക് മതിൽ ചാടേണ്ടിവന്നു.
ചിത്രാ, ഇതെൻ്റെ സുഹൃത്ത് സുന്ദർ.
ട്രിച്ചിയിൽ ഞങ്ങൾ രണ്ടാം ക്ലാസ് മുതൽ ഹൈസ്കൂൾ വരെ ഒന്നിച്ചാണ് പഠിച്ചത്.
അത് ഇവൻ്റെ ഭാര്യ ഗായത്രി, അവരുടെ മകൻ രാജേഷ്.
- ഹായ്. - ഹായ്.
ഇവൻ ഒരു പ്രമുഖ മോട്ടോർ കമ്പനിയിൽ ചീഫ് എഞ്ചിനീയറായി ജോലിചെയ്യുന്നു.
- ഇവളിന്ന് നേരത്തേ വീട്ടിലെത്തിയല്ലോ. - അതേ.
ഞാൻ ചായ കൊണ്ടുവരാം. നിങ്ങൾ സംസാരിക്കൂ.
ഞങ്ങളിതൊന്നും പ്ലാൻ ചെയ്തതല്ല.
അവർ എന്തോ ആവശ്യത്തിന് ടൗണിൽ വന്നതാണ്.
നമ്മളെയും കണ്ടിട്ടുപോകാം എന്ന് കരുതി.
നോക്ക്, ഞങ്ങൾ രണ്ടാളും നിന്നെ ഒന്നിനും നിർബന്ധിക്കില്ല.
പക്ഷേ നിൻ്റെ അച്ഛൻ ഈ ആലോചനയിൽ വളരെ സന്തുഷ്ടനാണ്.
നീ ഒരു പോലീസുകാരിയായിരിക്കുന്നതിൽ അവർക്ക് ഒരു പ്രശ്നവുമില്ല.
സത്യത്തിൽ രാജേഷ് പറയുന്നത് ഇത്ര വെല്ലുവിളിയുള്ള
ജോലി ചെയ്യുന്ന പെൺകുട്ടികളോട് അവന് മതിപ്പുണ്ടെന്നാണ്.
എന്തൊരു നല്ല പയ്യൻ.
എന്നിട്ട്?
ചെറുക്കൻ എന്തുപറയുന്നു? പെണ്ണിനെ പിടിച്ചോ?
എന്നെ ദേഷ്യം പിടിപ്പിക്കല്ലേ.
ഒരു പുക തന്നേ.
ഇത് അവസാനത്തേതാണ്. അതിൽ തൊടണ്ടാ.
- എന്താ കുറച്ചുകൂടി വാങ്ങാത്തത്? - നിനക്കെന്താ വാങ്ങിയാൽ?
എൻ്റെ അമ്മ എൻ്റെ പാൻ്റിൻ്റെ പോക്കറ്റിൽ സിഗരറ്റ് കണ്ടാൽ,
- കൊന്നുകളയും! - എന്നാൽ പുകവലി നിർത്ത്.
പെണ്ണുങ്ങൾക്ക് പുകവലി പറഞ്ഞിട്ടില്ല.
നീയല്ലേ പറഞ്ഞത്
നിൻ്റെ അമ്മൂമ്മ ബാത്ത്റൂമിൽ സ്വകാര്യമായി പുകവലിക്കുമായിരുന്നു എന്ന്?
ഹേയ്, അവർക്ക് മലബന്ധമുണ്ടായിരുന്നു.
രണ്ട് പുകയെടുത്താൽ മാത്രമേ സംഭവം പോവുകയുള്ളൂ. പാവം.
നിൻ്റെ അനുവാദം ആര് ചോദിച്ചു? അതിങ്ങോട്ട് തന്നേ.
എനിക്കിഷ്ടമുള്ളപ്പോൾ ഞാൻ പുകവലിക്കും.
പാവം പയ്യൻ. നിന്നെ കെട്ടിക്കഴിഞ്ഞാൽ അവൻ്റെ കഷ്ടപ്പാട് ആലോചിക്കാൻ വയ്യ.
യമുന നിന്നെ പ്രേമിക്കാനുള്ള കാരണം എനിക്കും പിടികിട്ടുന്നില്ല.
അവളേതായാലും രക്ഷപ്പെട്ടു, ദൈവത്തിനു നന്ദി.
ശരി, അതുവിട്.
നീ യമുനയെ രഹസ്യമായി കാണാൻ നോക്കൂ.
എന്തിന്?
പ്രേമപൂർവം പെരുമാറ്.
ഒരു കവിത എഴുത്,
കുറച്ച് പൂക്കൾ കൊണ്ടുക്കൊടുക്ക്,
അല്ലെങ്കിൽ മേൽക്കൂരയിൽ കയറിനിന്ന്, "യമുനാ ഐ ലവ് യു," എന്നു പറയ്,
സിനിമയിലെ നായകന്മാർ ഗാംഭീര്യത്തോടെ പറയും പോലെ,
- അവൾ മാപ്പുതരും. - വിഡ്ഢിത്തം.
ഞാനവളെ പ്രേമിച്ചപ്പോൾ പോലും അങ്ങനെയൊന്നും ചെയ്തിട്ടില്ല.
ഫോണിൽ ആരാണ്?
എൻ്റെ അമ്മ.
ഞാൻ എപ്പോൾ വീട്ടിലെത്തും എന്നറിയണം.
അമ്മ എന്നെ ഒരു പോലീസ് ഓഫീസറായി കണക്കാക്കുന്നില്ല.
അവരിപ്പോഴും എന്നെ ഒരു കോളേജ് കുമാരിയായിട്ടാണ് കാണുന്നത്.
ഞാൻ വിചാരിച്ചു ആ ഇൻസ്പെക്ടർ ആയിരിക്കുമെന്ന്.
- നീ ഒരു കാര്യം ശ്രദ്ധിച്ചോ? - എന്താ?
അയാൾക്ക് ദേഷ്യം നമ്മളോട് മാത്രമേയുള്ളൂ.
ഫോറസ്റ്റുകാരോട് സംസാരിക്കുമ്പോൾ അയാൾക്ക് നല്ല സന്തോഷമാണ്.
എന്തോ കുഴപ്പമുണ്ട്.
അയാളെ അത്ര വിലകുറച്ച് കാണരുത്.
നമ്മളോടു പെരുമാറുന്നതുപോലെ അവരോട് ദേഷ്യപ്പെട്ടാൽ എന്തെങ്കിലും ജോലി നടക്കുമോ?
അവരോട് നന്നായി പെരുമാറിക്കൊണ്ട് വിവരങ്ങൾ ശേഖരിക്കുകയാണ് അയാൾ.
അതുശരിയാണ്.
അയാളൊരു അവസരവാദിയാണ്.
ഹലോ.
- ചിന്തയിൽ മുഴുകിയിരിക്കുകയാണോ? - സോറി.
എന്താ നിന്നെ വിഷമിപ്പിക്കുന്നത്?
എന്തെങ്കിലും പ്രശ്നമുണ്ടോ?
എനിക്കൊരു പുതിയ ദൗത്യം ലഭിച്ചു.
ഞാൻ നാളെ പോകും.
നാളെയോ?
കഴിഞ്ഞയാഴ്ചയല്ലേ നീ ഒരു ദൗത്യം കഴിഞ്ഞ് വന്നത്?
നീ ഇപ്പോൾ എവിടെ പോകുന്നു?
അത് പറയാനാകില്ല എന്ന് നിനക്കറിയാം.
നീ ഒരിക്കലും എന്നോട് ഒന്നും പറയില്ല.
നീ എല്ലാം രഹസ്യമായി സൂക്ഷിക്കുന്നു.
അതാണ് എൻ്റെ ജോലിയുടെ സ്വഭാവം.
എല്ലാം അതീവ രഹസ്യമാണ്.
ഇപ്പോഴും...
ഞാനൊരു രഹസ്യദൗത്യത്തിനാണ് പോകുന്നത്.
അതായത് നീ എവിടെയോ ഒളിച്ചു പോകുന്നു.
എനിക്ക് നിന്നെ വിളിക്കാൻ സാധിക്കില്ല. അല്ലേ?
ഇത്തവണ എത്ര നാളുണ്ടാവും? നീ എപ്പോൾ തിരിച്ചുവരും?
അറിയില്ല.
രണ്ടുമാസം.
ചിലപ്പോൾ അതിലും നീണ്ടേക്കാം.
നിനക്കിത് എത്ര പ്രയാസമാണെന്ന് എനിക്കറിയാം.
ഞാൻ എവിടെയാണെന്നോ, എന്ത് ചെയ്യുന്നെന്നോ അറിയാതെ.
എൻ്റെ സുരക്ഷയെപ്പറ്റി ഓരോ നിമിഷവും വിഷമിച്ചുകൊണ്ട്.
മാസങ്ങളോളം ഒരു സമ്പർക്കവുമില്ലാതെ, എങ്കിലും എന്നെന്നും എന്നെയും കാത്ത്.
നിന്നെ ഇങ്ങനെ വിഷമിപ്പിക്കുന്നത് എന്നിൽ കുറ്റബോധമുണർത്തുന്നു.
കേൾക്കൂ.
എനിക്കിത് പറയണം.
എനിക്ക് എന്തെങ്കിലും സംഭവിച്ചാൽ,
- എല്ലാം മറന്ന് മുന്നോട്ട് പോകണം. - എന്താ?
ഞാൻ കാര്യമായി പറയുകയാണ്.
നിനക്കൊരു സന്തോഷകരമായ ജീവിതം വേണം...
എപ്പോഴും നിൻ്റെ അരികിലിരിക്കുന്ന സ്നേഹധനനായ ഒരു ഭർത്താവിനൊപ്പം.
പിന്നെ രണ്ട് കുട്ടികളും.
നിൻ്റെ ആഗ്രഹം പോലെ, ഒരു പെണ്ണും ഒരാണും.
ശരി, നിർത്ത്.
നിനക്കൊരു സുസ്ഥിര ജീവിതം വേണം,
നിനക്ക് നിൻ്റെ കുടുംബത്തിൻ്റെ സുരക്ഷയെപ്പറ്റി
- നിരന്തരമായി ഭയപ്പെടേണ്ടാത്ത ഒന്ന്... - നിർത്ത്. ഒന്ന് നിർത്ത്!
ഞാൻ നിന്നെ സ്നേഹിക്കുന്നു. ഓക്കേ?
എനിക്ക് നിൻ്റെ കൂടെ മാത്രയാണ് ജീവിക്കേണ്ടത്.
എന്നെ അകറ്റിനിർത്താൻ ശ്രമിക്കരുത്.
എൻ്റടുത്തുനിന്ന് അത്ര എളുപ്പം രക്ഷപ്പെടാനാവില്ല.
ഹേയ്, ഞാനതല്ല ഉദ്ദേശിച്ചത്.
ഞാനും നിന്നെ സ്നേഹിക്കുന്നു. ഇങ്ങു വരൂ.
ഒരുപക്ഷേ...
ഞാൻ നിന്നെക്കാൾ മുമ്പ് മരിച്ചാലോ?
- അങ്ങനെ പറയരുത്. - "ഒരുപക്ഷേ" എന്നാണ് ഞാൻ പറഞ്ഞത്.
ഇനി ഞാൻ നിനക്കുമുമ്പേ മരിച്ചാലും, ഞാൻ നിന്നെ വിടില്ല.
അതിൻ്റെ അർത്ഥം എന്താ?
ഞാനൊരു ഭീകരിയായ പ്രേതമായി തിരിച്ചെത്തി,
എന്നും നിന്നെ പിന്തുടരും.
- പ്രേതമോ? - അതേ, ഒരു പ്രേതമായിട്ട്.
- പ്രേതമായിട്ടോ? - അതേ.
നീയെന്നെ ഒരു പ്രേതമായി വന്ന് പിന്തുടരുമോ?
ഹൃദയത്തിൽ മായം കാട്ടും ബിംബം നിൻ കൺമുന്നിൽ മായില്ല!
കാണാ കടങ്കഥകൾക്കുത്തരം കാലം പറയുമോ?
ചുറ്റിവരും ഇരുട്ടിലെ നിഴൽ വേട്ടകൾ
നിശബ്ദത അലയടിക്കുമ്പോൾ ഒടുങ്ങുമോ?
നിലയ്ക്കാതെ നീണ്ടുകിടക്കും പാതകൾ ആ ചക്രം നാം മുറിയ്ക്കണം!
യന്ത്രത്തിൻ നീണ്ട നിഴൽ വീഴുന്നു
ഒരു പാവക്കൂത്ത്, പ്രേതങ്ങളുടെ നാട്ടിൽ
നിൻ്റെ വികാരങ്ങൾ നിത്യലഹരിയിൽ നൃത്തമാടട്ടെ അറിയാത്തതിനെ ആലിംഗനം ചെയ്ത് മുക്തിനേടൂ!
ഇതിഹാസങ്ങൾ മരിക്കില്ല അറിഞ്ഞ സത്യം തിരയടിക്കും
ഏറ്റുമുട്ടും ദുരൂഹതകൾ തൻ ചുരുൾ നിവരുമോ!
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ വിജേഷ് സി.കെ